Diari Oficial de la Generalitat Valenciana


Sumari del DOGV 4573, del 26-08-2003 (2003/9419)

Informació pública de l'aprovació definitiva del projecte d'urbanització de la unitat d'execució C del pla general.
-------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9419


Organisme emissor
:   Ajuntament de Puçol

Tipus de document
:   Anunci

Informació pública de l'aprovació definitiva del projecte d'urbanització de la unitat d'execució C del pla general. [2003/F9419]
  
La Alcaldia Presidència ha dictat la Resolució número 1.638, de data 23 de juliol de 2003, d'aprovació del projecte d'urbanització de la unitat d'execució C del pla general d'esta localitat. El tenor literal de la part dispositiva de la resolució esmentada és el següent:
  
«Vistos els articles 136 i concordants del Reglament de Planejament de la Comunitat Valenciana, vist l'informe dels servicis jurídics del Departament d'Urbanisme, esta Alcaldia, fent ús de les seues atribucions resol:
  
Primer. Aprovar definitivament el projecte d'urbanització de la unitat d'execució C del pla general d'esta localitat, redactat per l'arquitecte José Manuel Momparler Pechuán, presentat en data 7 de gener de 2003, amb les consideracions realitzades per l'enginyer tècnic industrial municipal en el seu informe de data 14 de gener de 2003.
  
Segon. Notifiqueu-ho en forma a tots els interessats compareguts en l'expedient.
  
Tercer. Publiqueu el present acord en el Butlletí Oficial de la Província de València i en el Diari Oficial de la Generalitat Valenciana.
  
Quart. Donar trasllat de la present resolució al Departament de Contractació i al de Patrimoni, així com a l'arquitecte redactor del projecte, perquè en prenguen coneixement i als efectes oportuns.»
  
Contra l'acte administratiu transcrit, que és definitiu en via administrativa, i de conformitat amb el que s'establix en la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, es podrà interposar un dels recursos següents:
  
A) Amb caràcter potestatiu, un recurs de reposició davant del mateix òrgan que va dictar l'acte recorregut, en el termini d'un mes a comptar des del dia següent al de la recepció d'esta notificació. Si transcorre un mes des del dia següent al de la interposició del recurs de reposició sense que este s'haja resolt i notificat, es podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de la Comunitat Valenciana, dins del termini de dos mesos comptats des del dia següent al de la recepció d'esta notificació.
  
Tot això sense perjuí que es puga exercir qualsevol altre recurs que estime procedent.